NARIADENIE KOMISIE (ES) č. 1994/2005
zo 7. decembra 2005,
ktorým sa ustanovujú základné výrobky, na ktoré sa nevzťahujú zálohové platby vývozných náhrad
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1), a najmä na jeho článok 18 prvý pododsek, ako aj príslušné ustanovenia iných nariadení o spoločnej organizácii trhu s poľnohospodárskymi výrobkami,
so zreteľom na nariadenie Rady (EHS) č. 565/80 zo 4. marca 1980 o zálohových platbách vývozných náhrad za poľnohospodárske výrobky (2),
keďže:
(1)
Nariadenie Komisie (EHS) č. 1618/81 zo 17. júna 1981, ktorým sa ustanovujú základné výrobky, na ktoré sa nevzťahujú zálohové platby vývozných náhrad (3), bolo opakovane (4) podstatným spôsobom zmenené a doplnené. V záujme jasnosti a prehľadnosti by sa malo toto nariadenie kodifikovať.
(2)
Článok 4 ods. 2 nariadenia (EHS) č. 565/80 sa vzťahuje na spracované výrobky a tovar získaný zo základných výrobkov za predpokladu, že režim aktívneho zošľachťovacieho styku nie je pre porovnateľné výrobky zakázaný. Mal by sa vyhotoviť zoznam týchto výrobkov podľa článku 8 nariadenia (EHS) č. 565/80. Režim aktívneho zošľachťovacieho styku je zakázaný pre určité výrobky, ktoré sú porovnateľné so základnými výrobkami.
(3)
Opatrenia ustanovené v tomto nariadení sú v súlade so stanoviskom všetkých príslušných riadiacich výborov,
PRIJALA TOTO NARIADENIE:
Článok 1
Základné výrobky, na ktoré sa nevzťahujú opatrenia uvedené v článku 4 nariadenia (EHS) č. 565/80, sú uvedené v prílohe I k tomuto nariadeniu.
Takéto základné výrobky sa však vylúčia iba v prípade, ak sú určené na použitie pri spracovaní výrobkov uvedených:
a)
v prílohe I k nariadeniu (ES) č. 1784/2003, okrem výrobkov patriacich pod číselný znak KN 2309, ktoré sú v nej uvedené;
b)
v článku 1 ods. 1 písm. c) nariadenia Rady (ES) č. 1785/2003 (5).
Článok 2
Nariadenie (EHS) č. 1618/81 sa ruší.
Odkazy na zrušené nariadenie sa považujú za odkazy na toto nariadenie a znejú v súlade s tabuľkou zhody uvedenou v prílohe III.
Článok 3
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 7. decembra 2005